जनानी इक गी पैंह्‌लै ते समझ गै नीं औंदी जे ए के आक्खी गेई ऐ ते ओ हसबेमामूल मूंडी ल्हाई ओड़दी ऐ। पर जिसलै ओ जनानी दो अल्ल दिखदी ऐ तां उसी जनानी दो दियें आक्खियें च शरारत लभदी ऐ ते फी दोऐ खुल्लियै हस्सन लगी पौंदियां न। उद्धरा दा दोऐ फौजी बुड़ढे मंच उप्पर आई जंदे नैं। जनानियें दा गड़ाका सुनियैं रुकी जंदे नैं ते उनें गी घूरदे नैं। ए सब दिक्खियै जनानियां गुज्जा-गुज्जा गुड़कदियां बाह्‌रा गी निकली जंदियां नैं पर नौजवान अजैं बी उत्थैं गै ऐ। हून उसनै एक्सरसाईज घट्टाई ओड़ी दी ऐ ते सिग्रटा दे लम्मे सुट्टे ला करदा ऐ। दोऐ फौजी बुड्ढे उसी बी इक नजर दिखदे नैं।